Der har været koldt i Nordjylland frem til nytår. Faktisk koldere end i resten af landet.

Der har både været brug for salt og sneplove på de nordjyske veje inden årsskiftet. Det skriver Vejdirektoratet onsdag i en pressemeddelelse. Der har været flest kolde nætter i Nordjylland sammenlignet med resten af landet. Omkring 2800 tons salt blev allerede inden nytår spredt ud på de nordjyske veje og en enkelt gang har sneploven været ude at køre.